अगले कुछ वर्षों में भारत में भी इंटरनेट कनेक्टिविटी के लिए 5जी तकनीक लॉन्च हो सकती है। चूंकि कुछ कंपनियां इसकी तैयारियों में जुट चुकी है। यह बात दूसरी है कि फिलहाल अभी तक 2जी/3जी का दौर ही चल रहा है और 4जी तकनीक तो अभी तक शुरुआती दौर में ही है। वहीं बात करें विश्व के दूसरे देशों की तो वहां 5जी तकनीक पर बहुत तेजी से काम हो रहा है। ‘इंडियन एक्सप्रेस’ में छपी रिपोर्ट की माने तो भारत में वर्ष 2020 तक मोबाइल इंटरनेट कनेक्टिविटी का क्षेत्र सौ प्रतिशत तक पहुंच जायेगा व इसमें से आधा नेटवर्क 3जी व 4जी का होगा। जबकि उस समय दुनिया में इनोवेशन का अगला चरण 5जी के रूप में प्रदर्शित होगा।